OpenLLM-France/wikimedia huggingface dataset:
# A Star Is Born (1976ko filma)

A Star Is Born 1976ko Frank Pierson estatubatuar zinema zuzendariak zuzendutako amodiozko musikal film bat da. Barbra Streisand eta Kris Kristofferson aktoreeek antzeztu zuten. 1937ko izenburu berdineko filmean oinarritua dago, jatorrizko filmaren bigarren berregokitzapena delarik 1954ko filmaren ondoren; geroago ere 2018an berregokitzapena egin zuten.

## Argumentua

Oharra: Atal honek istorio osoa edo amaiera argitzen du.
Esther Hoffmanen (Barbra Streisand) abeslari ibilbidea gero eta arrakastatsuagoa den bitartean, bere senarra, John Norman (Kris Kristofferson) rock izarra, bere burua suntsitzen dabil alkoholismoa eta drogamenpekotasunaren erruz.

## Aktoreak

* Barbra Streisand: Esther Hoffman Howard
* Kris Kristofferson: John Norman Howard
* Gary Busey: Bobbie Ritchie
* Paul Mazursky: Brian Wexler
* Joanne Linville: Freddie Lowenstein
* Oliver Clark: Gary Danziger
* Venetta Fields: (Oreos-etako) bat
* Clydie King: (Oreos-etako) bi
* Sally Kirkland: Argazkilaria
* Marta Heflin: Quentin
* Rita Coolidge: bere burua
* Tony Orlando: bere burua
* M. G. Kelly: DJ Bebe Jesus
* Uncle Rudy: Mo
* Susan Richardson: Groupie-a
* Robert Englund: Marty
* Maidie Norman: bake-epailea
* Martin Erlichman: managerra

## Kanpo estekak

* Datuak: Q300568
* Multimedia: A Star Is Born (1976 film) / Q300568
# A Tale of Two Cities

A Tale of Two Cities (euskaraz: «Bi Hirien Istorioa») 1859ko Charles Dickens britainiar idazlearen eleberri historiko bat da. Frantziako Iraultzan girotua dago.
1859ko apirilaren 30etik azaroaren 26ra idazleak berak sortutako All the Year Round aldizkarian epeka eta 30 ataletan argitaratu zen.

## Argumentua

Oharra: Atal honek istorio osoa edo amaiera argitzen du.
| « | Garai onena eta txarrena zen; jakintzaren aldia eta burugabetasunarena zen; fedearen eta fedegabetasunaren aroa zen; argitasuna eta iluntasunaren urtaroa zen; itxaropenaren udaberria eta etsipenaren negua zen; dena gurea balitz bezala eskaintzen zitzaigun eta ez genuen ezertxo ere; denak zuzenean Zerura gindoazen, denak itzulipurdika Infernura gindoazen. Hitz batez, gurea hain mende ezberdina zen, agintari oso errespetagarrien iritziz, hartaz modu superlatiboan bakarrik mintzatu daitekela, bai onerako nahiz txarrerako. | » |
Bi Hirien Istorioa eleberria aipu ospetsu honekin hasten da. Antzezlan garaikide batean oinarritua, honetan gizon batek bere arerioak biek maite duten emakumea izan dezan bere bizitza sakrifikatuko du, honela maitasun triangelua Charles Darnay, Lucie Manette eta Sydney Carton eleberriko pertsonaia protagonisten harreman konplexuen oinarria izango da.
Gainera, Dickensek erredentzioa eta berpizkundea nahiz maitasuna eta bortizkeriaren gaiak jorratu eta Frantziako Iraultzaren une historikoa Paris eta Londres hirietako ikuspuntutik ikusita azalduko du.
* Datuak: Q308918
* Multimedia: A Tale of Two Cities / Q308918
# A Storm in Summer

A Storm in Summer 2000ko Robert Wise estatubatuar zinema zuzendariaren telefilma da.

## Argumentua

Oharra: Atal honek istorio osoa edo amaiera argitzen du.
1969. urtean gaude. Abel Shaddick urdaitegi baten jabe marmartia Fairview hiriko ia biztanle guztiekin liskartuta dabil, batez ere dendaren atzealdean bizi den Stanley bere iloba alferrarekin.

## Aktoreak

* Peter Falk: Abel Shaddick
* Andrew McCarthy: Stanley
* Nastassja Kinski: Gloria Ross
* Aaron Meeks: Herman D. Washington
* Ruby Dee: amama
* Gillian Barber: Mrs. Parker
* Lillian Carlson: Mrs. Gold
* Keith Martin Gordey: polizia
* Ingrid Torrance: Harriet
* Ty Olsson: txirrindularia

## Erreferentziak

* ↑ www.sansebastianfestival.com

## Kanpo estekak

* Datuak: Q2300421
# A Star Is Born (1937ko filma)

A Star Is Born 1937ko Wiliam A. Wellman estatubatuar zinema zuzendariak zuzendutako amodiozko film dramatikoa da. Janet Gaynor eta Fredric March aktoreeek antzeztu zuten.
Hiru berregokitzapen izan ditu filmak: 1954an, 1976an, eta 2018an.

## Argumentua

Oharra: Atal honek istorio osoa edo amaiera argitzen du.
Esther Blodgett (Janet Gaynor), aktore izan nahi duen neska bat, Hollywoodera joaten da, zerbitzari bezala lanean hasten da, eta alkoholismoaren erruz gainbeheran dagoen aktore ospetsu bat (Fredic March) ezagutzen du. Neskak daukan talentu izugarriaz konturatzen da hau, eta Esther izar bilakatzeko ahalegina egiten du, musikal filmeen munduan sartuz. Biak ezkondu egiten dira, eta Esther izar handi bilakatzen den bitartean, gizonak gero eta kalte gehiago egiten dio bere buruari.

## Aktoreak

* Janet Gaynor: Esther Blodgett/Vicki Lester
* Fredric March: Norman Maine
* Adolphe Menjou: Oliver Niles
* May Robson: Amona Lettie
* Andy Devine: Daniel "Danny" McGuire
* Lionel Stander: Matt Libby
* Owen Moore: Casey Burke
* Peggy Wood: Miss Phillips
* Elizabeth Jenns: Anita Regis
* Edgar Kennedy: Pop Randall
* J. C. Nugent: Mr. Blodgett
* Guinn "Big Boy" Williams: gorputz-jarrera entrenatzailea
* Clara Blandick: Mattie izeba
* Lillian Harmer: jantzigelako emakumea
* Carole Landis: txapela daraman neska Santa Anita tabernan
* George Chandler: banatzailea

## Kanpo estekak

* Datuak: Q873186
* Multimedia: A Star Is Born (1937 film) / Q873186
# A Star Is Born (2018ko filma)

A Star Is Born (euskaraz Izar bat jaio da) 2018ko Bradley Cooper estatubatuarrak zuzendutako amodiozko musikal film bat da. Bradley Cooper aktorearen lehen filma izan zen zinema zuzendari bezala. 1937ko izenburu berdineko filmean oinarritua dago, jatorrizko filmaren hirugarren berregokitzapena delarik 1954ko filmaren eta 1976ko filmaren ondoren. Cooper beraz gain, Lady Gaga, Andrew Dice Clay, Dave Chappelle eta Sam Elliott aktoreek antzeztu zuten.
Veneziako Mostran estreinatu zen 2018ko abuztuaren 31an.

## Argumentua

Oharra: Atal honek istorio osoa edo amaiera argitzen du.
Jackson Maine gainbehera doan country musika izarra da. Musikari eskarmentudun honek estualdian dagoen artista bat, Ally, ezagutuko du, eta harekin maiteminduko da. Neskak oraindik orain alboratu ditu abeslari arrakastatsu bihurtzeko ametsak, Jacksonek jendaurrean agertzeko konbentzitzen duen arte. Baina Allyren karrerak abiada hartu ahala, behea joko du haien arteko harremanaren alderdi pertsonalak, Jackson bere baitako deabruekin borrokatu bitartean.

## Aktoreak

* Bradley Cooper: Jackson Maine
* Lady Gaga: Ally
* Sam Elliott: Bobby, Jacksonen anai nagusia eta managerra
* Dave Chappelle: Noodles, Jacksonen lagun hurkoa
* Andrew Dice Clay: Lorenzo, Allyren aita
* Anthony Ramos: Ramon, Allyren laguna
* Michael Harney: Wolfe, Jacksonen limusina gidaria
* Rafi Gavron: Rez, musika ekoizlea eta Allyren managerra
Horrez gain, Rebecca Field Gail bezala azaltzen da, Shangela Laquifa Wadley drag tabernako zeremonia-maisu bezala, Willam Belli Emerald drag queena bezala, Greg Gunberg Jacksonen gidari Phil bezala, eta Ron Rifkin Carl bezala. Lukas Nelson & Promise of the Real taldea Jacksonen talde bezala azaltzen da, Eddie Griffin apaiz bat bezala, eta Luenell kutxazain bat bezala. Marlon Williams, Brandi Carlile, Halsey, Alec Baldwin eta Don Roy King-ek cameoa egiten dute bere burua antzeztuz.

## Erreferentziak

* ↑ «‘A Star Is Born’ to World Premiere at Venice Film Festival» Variety 2018-7-23.
* ↑ «A STAR IS BORN» Donostiako Zinemaldia.

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q3286391
* Multimedia: A Star Is Born (2018 film) / Q3286391
# A Sporting Chance

A Sporting Chance 1919ko Henry King estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Gazte bat hoteleko gela batean sartzen da bere buruaz beste egiteko asmoz, baina aldameneko gelan gertatzera doan hilketa batek bere asmoak zapuztuko ditu.

## Aktoreak

* William Russell: John Stonehouse
* Fritzi Brunette: Gilberte Bonheur
* George Periolat: Edward Craig
* J. Farrell MacDonald: Luther Ribley
* Lee Hill: George Cornhill
* Harvey Clark: Aaron Witt
* Perry Banks: Anthony James

## Erreferentziak

* ↑ www.sansebastianfestival.com

## Kanpo estekak

* Datuak: Q2819911
* Multimedia: A Sporting Chance / Q2819911
# Aerobio hertsi

Aerobio hertsia hazteko oxigenoa behar duen organismo bat da. Arnasketa zelular bidez, organismo hauek oxigenoa erabiltzen dute substantziak metabolizatzeko, hala nola azukreak edo lipidoak, energia lortze aldera. Arnasketa mota honetan oxigenoa da elektroien garraio katearen bukaeran agertzen den elektroi hartzailea. Arnasketa aerobikoak energia gehiago askatzen du (ATP bidez) anaerobikoak darabilen hartzidurak baino, baina organismoen oxidazio estresa asko handiagotzen du.
Bakterio asko aerobio hertsiak dira, adibidez Mycobacterium tuberculosis eta Nocardia asteroides. Legamiak kenduta, onddo gehienak mota honetakoak dira. Alga gehienak ere derrigortutako aerobikoak dira.

## Kanpo estekak

* Datuak: Q7075150
# Aerodinamika

Aerodinamika fluidoen mekanika ikertzen duen zientziaren adar bat da, fluido bat gorputz baten inguruan mugitzen denean agertzen diren indarrak aztertzen dituena.

## Hasiera

Aerodinamikako arazo bat mahairatzean, nahitaezkoa da fluidoaren propietate batzuen kalkulua egitea; abiadura, presioa, dentsitatea eta tenperatura espazioan eta denboran aztertzen ohi dira.
Fluidoaren eredua sortuz gero, gorputzetan agertzen diren indarrak eta momentuak kalkulatu daitezke. Gorputz batengan agertzen diren indarren eta abiaduraren arteko erlazioa aerodinamika koefizienteekin emanda dator. Badaude koefizienteak abiadura indarrekin erlazionatzen dutenak, baita abiadura momentuekin erlazionatzen dutenak ere. Lehenengoak errazago ulertzen dira, ${L}$ sostengua, ${D}$ airearen erresistentzia eta ${Y}$ aldeko indarra ematen dutenak, abiaduraren karratuaren (V$^2$) , fluidoaren dentsitatearen (ρ) eta area frontalaren (S$_t$) arabera:
* Euste-koefizientea ${C_{L}}={\frac {L}{{\frac {1}{2}}\rho V^{2}S_{t}}}$
* Erresistentzia-koefizientea ${C_{D}}={\frac {D}{{\frac {1}{2}}\rho V^{2}S_{t}}}$
* Aldeko indarraren koefizientea ${C_{Y}}={\frac {Y}{{\frac {1}{2}}\rho V^{2}S_{t}}}$
Gertatzen diren fenomenoak eta haiek deskribatzen dituzten ekuazioak oso konplexuak direnez, oso erabilgarriak dira bai proba praktikoak (aireko tunelean egindakoak, adibidez), bai eta aerodinamika numerikoaren kalkuluak ere.

## Aerodinamika ariketak

Sailkapen ugari egin dira. Hona hemen garrantzitsuenak:
* Aplikazioaren arabera: aeronautikako aerodinamika
* Fluidoaren ezaugarrien arabera: konprimagarria edo konpramiezina
* Mach zenbakiaren arabera:
** subsonikoa (M<1: subsoniko txikia M<0,5 eta subsoniko handia M<0,8)
** transonikoa (M 1 ondoan)
** supersonikoa (M>1)
** hipersonikoa (M>6).

## Erreferentziak

* ↑ ISBN 9780850451634..
* ↑ Zehazki esaterako, subsoniko eta hipersoniko arteko muga ez du abiadurarekin erlaziorik: regimen hipersonikoa esaten zaio airea osatzen dutenen elementuak disoziasioatzen direnean, nahiz eta fenomeno hau Mach zenbaki handietan agertu.

## Kanpo estekak

* NASAren webgunea
* Aerodinamika ikasketa aurreratuak (Ingelesa)
* Aire tunelean. Revista cesvimap. 2007ko martxoa
* Datuak: Q8424
* Multimedia: Aerodynamics / Q8424
# Aernnova Aerospace S.A.

Aernnova Aerospace S.A. Gasteizen egoitza duen enpresa aeronautikoa da, 2006an Gamesak eta Caja Castilla-La Manchak sortua.
Egun 3900 langile eta Berantevillan, Cádizen, Sevillan, Toledon, Madrilen, Ourensen, Bartzelonan, Tarazonan, Gasteizen, Brasilen, Mexikon eta AEBtan lantegiak ditu. Bere bezero nagusiak Airbus, Boeing, Bombardier, Embraer eta Sikorsky dira.

## Kanpo estekak

* Webgune ofiziala
* Datuak: Q5554471
* Multimedia: Aernnova / Q5554471
# Aeroconstellacion (Tolosa Okzitaniako tranbia)

1. linea (Tolosako tranbia) :
Aeroconstellacion (Aéroconstellation, frantsesez) Tolosa Okzitaniako tranbiaren geltokia da, Blanhac udalerrian kokatuta dagoena, boulevard Henri Ziegler eta boulevard de l'Europe artean hain zuzen.
Geltokia 2010ko abenduaren 11an ireki zen, Tolosa Okzitaniako tranbiaren linea Arenas eta Aeroconstellacion arteko luzapenarekin.

## Sarbideak

* Boulevard de l'Europe

## Historia

2010ko abenduaren 11an ireki zen Aeroconstellacion geltokia.

## Konexioak
### Hiriko busa

Geltokia 30 70 eta 71 linearekin konekta da.

## Erreferentziak

* ↑ (Frantsesez) «Accueil» www.midimobilites.fr (Noiz kontsultatua: 2020-08-08).

## Ikus, gainera

* Tolosa Okzitaniako tranbia
* 1. linea (Tolosa Okzitaniako tranbia)

## Kanpo estekak

* Tisséo web gune ofiziala
* Datuak: Q98400275
* Multimedia: Aéroconstellation (Toulouse tramway) / Q98400275
# Aerodino

Aerodinoa airea baino astunagoa den aireontzia da, berezko eustea sortzeko gauza dena, aerostatoak ez bezala. Aerodinoak bi talde nagusitan banatzen dira: hego finkoko aireontziak eta hego birakariko aireontziak.

## Aerodino motak
### Hego finkoko aireontziak

* Hegazkin
* Planeagailua
* Delta hegala
* Parapentea
* Paramotorra
* Ultrarina
* Kometa

### Hego birakariko aireontziak

* Helikopteroa
* Autogiroa
* Girodinoa
* Konbinatua
* Konbertiplanoa
* Ornitopteroa

## Ikus, gainera

* Aeronautika
* Ingeniaritza aeroespaziala

## Kanpo estekak

* Datuak: Q154503
# Aerococcus

Aerococcus generoa bakterio Gram positiboz osatuta dago, koko itxura dutenak. Koko horiek sarritan tetradetan pilatzen dira, hots, lauko taldeetan. Bakterio laktikoen taldean sailkatzen dira, glukosa hartzitzen dutenean azido laktiko sortzen dutelako (hartzidura homolaktikoa egin ohi dute).
1953an isolatu ziren lehenbizikoz Aerococcus generoko bakterioak, airezko laginetan (hortik izena). Katalasa negatiboak dira.
Hasiera batean Aerococcus ez bazen inongo patologiarik lotzen, azken urteotan garrantzi klinikoa hartu dute genero honetako bi espeziek: Aerococcus urinae eta Aerococcus sanguinicola. Biek ala biek gernu-aparatuaren infekzioak eta endokarditisaren eragileak dira

## Erreferentziak

* ↑ Williams, R. E. O.; Hirch, A.; Cowan, S. T. (1953-06-01) Aerococcus, a New Bacterial Genus Journal of General Microbiology. 8 (3): 475–480
* ↑ Rassmussen, M.Aerococcus: an increasingly acknowledged human pathogen Clinical Microbiology and Infection (2016)

## Kanpo estekak

* Datuak: Q4688224
* Multimedia: Aerococcus / Q4688224
* Espezieak: Aerococcus
# 1995eko Frantziako Hauteskunde Presidentzialak

1995eko Frantziako Hauteskunde Presidentzialak 1995eko apirila eta maiatzean izan ziren. Lehenengo itzulian Alderdi Sozialistak botoen gehiengoa lortu arren, bigarren itzulian Jacques Chiracek botoen %52.64 jaso zuen.
| Hautagaia | Alderdia | 1. itzulia | 1. itzulia | 2. itzulia | 2. itzulia |
| Hautagaia | Alderdia | Botoak | % | Botoak | % |
| Lionel Jospin | Alderdi Sozialista. Ezkerreko Alderdi Erradikala eta Hiritarren mugimenduaren euskarriarekin | 7.097.786 | 23,30 | 14.180.644 | 47,36 |
| Jacques Chirac | RPR. CNIPren euskarriarekin | 6.348.696 | 20,84 | 15.763.027 | 52,64 |
| Edouard Balladur | RPRren zatiketa | 5.658.996 | 18,58 | | |
| Jean-Marie Le Pen | Fronte Nazionala | 4.571.138 | 15,00 | | |
| Robert Hue | Frantziako Alderdi Komunista | 2.632.936 | 8,64 | | |
| Arlette Laguiller | Langile Borroka | 1.615.653 | 5,30 | | |
| Philippe De Villiers | Frantziaren aldeko Mugimendua | 1.443.235 | 4,74 | | |
| Dominique Voynet | Berdeak | 1.010.738 | 3,32 | | |
| Jacques Cheminade | Europako Langile Alderdia | 84.969 | 0,28 | | |
| Balioko botoak | Balioko botoak | 30.464.552 | 97,19 | 29.943.671 | 94,03 |
| Boto baliogabeak | Boto baliogabeak | 882.408 | 2,81 | 1.902.148 | 5,97 |
| Botoemaileak | Botoemaileak | 31.346.960 | 78,38 | 31.845.819 | 79,66 |
| Abstenzioak | Abstenzioak | 8.646.994 | 21,62 | 8.131.125 | 20,34 |
| Inskribatuak | Inskribatuak | 39.993.954 | 100 | 39.976.944 | 100 |

## Kanpo estekak

* Datuak: Q1450660
* Multimedia: French presidential election (1995) / Q1450660
# 1995eko Donostia Klasikoa

1995eko Donostia Klasikoa :
| Datu orokorrak ||
| Lasterketa | 15. Donostia Klasikoa |
| Txapelketa | 1995 UCI Road World Cup |
| Data | 1995.eko abuztuak 12 |
| Luzera | 230 km |
| Herrialdea | Espainia |
| Irteera-lekua | Donostia |
| Helduera-lekua | Donostia |
| Emaitzak ||
| Txapelduna | Lance Armstrong (Motorola) |
| Txapeldunordea | Stefano Della Santa (Mapei-GB-Latexco) |
| Hirugarrena | Johan Museeuw (Mapei-GB-Latexco) |
| ◀1994 | 1996▶ |
| Dokumentazioa ||
XV. Donostia Klasikoaren ekitaldia 1995eko abuztuaren 12an ospatu zuten.

## Sailkapena

| # | Txirrindularia | Taldea | Denbora |
| 1.a | Lance Armstrong | Motorola Cycling Team | 5.31'17" |
| 2 | Stefano Della Santa | Mapei-GB | + 2" |
| 3 | Johan Museeuw | Mapei-GB | + 27" |
| 4 | Laurent Jalabert | ONCE | d.b. |
| 5 | Gianni Bugno | MG Maglificio-Technogym | d.b. |
| 6 | Leonardo Piepoli | Refin-Mobilvetta | + 30" |
| 7 | Maximilian Sciandri | MG Maglificio-Technogym | + 1'50" |
| 8 | Frank Vandenbroucke | Lotto-Isoglass | d.b. |
| 9 | Miguel Indurain | Banesto | d.b. |
| 10 | Bruno Cenghialta | Gewiss-Ballan | d.b. |

## Kanpo estekak

* Datuak: Q3681731
# 1995eko Eibarko tren istripua

1995eko Eibarko tren istripua urte hartako otsailaren 27an Eibarren egondako tren istripua izan zen.
13:10 inguruan, Eibar eta Donostia lotzen zituen Eusko Trenbideen trena errailetik irten zen Azitain inguruan. Konboia ia Ego ibairaino ailegatu zen. Istripuaren ondorioz, bost lagun hil eta 33 zauritu izan ziren.

## Ikus, gainera

* Euskal Herriko tren istripuen zerrenda

## Erreferentziak

* ↑ «Cinco muertos y 34 heridos al descarrilar un tren en Eibar» El País 1995/02/28.
* ↑ «Los accidentes de tren más graves de España» La Provincia 2014-7-22.

## Kanpo estekak

* Datuak: Q23646089
# 1995eko Espainiako Traineru Txapelketa

1995eko Espainiako Traineru Txapelketa (txapelketaren 48. ekitaldia) urte honetako abuztuaren 19 eta 20an jokatu zen Santanderren, eta Oriok bere hamahirugarren garaipena lortu zuen.

## Historia

Larunbatean euskaldunekin batera Meira eta Castropol sartu ziren ohorezko txandarako. Oriok laugarren denbora egin bazuen ere, txanda erraz irabazi zuenez ez zuen sailkatzeko arazorik izan. Igandean Orio eta Hondarribiaren arteko lehia izan zen eta oriotarrek 9 segundutako aldea atera zuten.
Camargok Orioren trainerua erabili zuen.

## Parte-hartzaileak

Talde parte-hartzaileak :
| Taldeak | Traineruak | Patroiak |
| CM Castropol CR Ciudad de Santander Hondarribia AE Orio AE SD Samertolameu (Meira) CR Santoña SD Tirán CR Valle de Camargo | Castropol Virgen del Mar Ama Guadalupekoa Kanpa Meiramar Virgen del Puerto Tirán San Nikolas (Orio) | J. Martínez R. Rodriguez "Lobato" Aitor Carrillo Juan Mari Larrañaga "Txiki" Antonio Casqueiro Fernando Palacios Diego Portela J. Viñals |

## Sailkapen estropadak

Txanda bakoitzeko irabazlea sailkatzen da eta hauekin batera gainontzekoen artean bi denbora onenak egin dituztenak.
| | 1. txanda | Denbora | | 2. txanda | Denbora |
| 1 | Hondarribia | 19:57:05 | 1 | Orio | 20:05:64 |
| 2 | Samertolameu | 20:01:30 | 2 | Tirán | 20:13:50 |
| 3 | Castropol | 20:03:36 | 3 | C. Santander | 20:38:31 |
| 4 | Santoña | 20:25:09 | 4 | Camargo | 20:49:64 |

## Emaitzak

Behin betiko denborak :
| Postua | Elkartea | 1. Eguna | Diferentzia |
| 1 | Orio | 20:37:85 | - |
| 2 | Hondarribia | 20:47:24 | 0:09:39 |
| 3 | Samertolameu | 20:53:07 | 0:15:22 |
| 4 | Castropol | 21:01:25 | 0:23:40 |
| 5 | Tirán | 21:12:90 | 0:35:05 |
| 6 | Santoña | 21:17:44 | 0:39:59 |
| 7 | Ciudad de Santander | 21:25:79 | 0:47:94 |
| 8 | Camargo | 21:29:26 | 0:51:41 |

## Tripulazio irabazlea

* Orio Arraunketa Elkartea
** Entrenatzailea: Jose Luis Korta
** Patroia: Juan Mari Larrañaga "Txiki"
** Arraunlariak: Jose Luis Agirre, Migel Anjel Lizarralde "Altxerri", Ramon Elizondo "Amañu", Alex Esnal, Igor Esnal, Antonio Atxega, Patxi Frances, C. Manterola, Agustin Mujika, Anjel Odriozola, Mikel Orbañanos, Asier Puertas eta Migel Angel Sarasua.

## Ikus, gainera

* Espainiako Traineru Txapelketa

## Kanpo estekak

* Datuak: Q20492180
# Adrianna Sułek

Adrianna Sułek (1999ko apirilaren 3a) Poloniako atleta bat da, heptatloian espezializatua.

## Kirol ibilbidea

2016an egin zuen debuta heptatloian Europako 18 urtez azpiko txapelketan eta 2018ko 20 urtez azpiko Munduko txapelketan brontzezko domina eskuratu zuen. 2021ean 23 urtez azpiko Europakoan txapelduna izan zen Tallinnen eta Tokioko Olinpiar Jokoetan hartu zuen parte, baina 16. amaitu zuen.
2022an Munduko Indoor txapelketan pentatloian zilarrezko domina eskuratu zuen Belgradon eta aire librean laugarren egin zuen heptatloian. Txapelketa bietan Poloniako errekorra hautsi zuen. Ondoren, abuztuan Munichen jokaturiko Europako txapelketan zilarrezko domina eskuratu zuen.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 16.a | Heptatloia |
| Munduko txapelketak ||||
| Urtea | Lekua | Domina | Proba |
| 2022 | Belgrado ( Serbia) | 02 ! | Pentatloia (Indoor) |
| 2022 | Eugene ( AEB) | 4.a | Heptatloia |
| Europako txapelketak ||||
| Urtea | Lekua | Domina | Proba |
| 2022 | Munich ( Alemania) | 02 ! | Heptatloia |
| 2023 | Istanbul ( Turkia) | 02 ! | Pentatloia (Indoor) |
| Europako txapelketak (23 urtez azpikoa) ||||
| Urtea | Lekua | Domina | Proba |
| 2021 | Tampere ( Finlandia) | 01 ! | Heptatloia |
| Munduko txapelketak (20 urtez azpikoa) ||||
| Urtea | Lekua | Domina | Proba |
| 2018 | Tampere ( Finlandia) | 03 ! | Heptatloia |

## Erreferentziak

* ↑ «Adrianna SUŁEK | Profile | World Athletics» www.worldathletics.org (Noiz kontsultatua: 2022-08-17).
* ↑ Txantiloi:Pl-PL «HMŚ Belgrad 2022. Adrianna Sułek halową wicemistrzynią świata i rekord Polski» Kronika24.pl 2022-03-20 (Noiz kontsultatua: 2022-08-17).
* ↑ «Despite her injury, Adrianna Sułek won a silver medal in Munich!» POLANDDAILY24.COM 2022-08-19 (Noiz kontsultatua: 2022-08-29).

## Kanpo estekak

* Datuak: Q65558614
* Multimedia: Adrianna Sułek / Q65558614
# Adriano Ferreira Martins

Adriano Ferreira Martins (1982ko urtarrilaren 21a - ) Brasilgo futbolaria da.
Hainbat futbol taldetan jokatu du, esaterako Internacional eta Vasco da Gama.

## Kanpo loturak

* (Japonieraz) J.League Data Site
* Datuak: Q180885
* Multimedia: Adriano Ferreira Martins / Q180885
# Adriano Herrerabarría

Adriano Herrerabarría (Santiago de Veraguas, Panama ; 1928ko abenduaren 28a ) panamar margolari eta irakaslea izan zen .

## Biografia

Jatorriz Santiagoko Eskola Normalean lehen hezkuntzako irakasle titulua lortu zuen, baina pintura muralaren teknika ikasi zuen, 1955ean arte plastikoetako masterra lortuz Mexikoko Unibertsitate Nazionaleko San Carlos Akademian eta Arte Plastikoen Pedagogiako Graduondokoa Mexikoko Goi Eskola Normalean. 1956 eta 1960 artean arte plastikoetan beste espezializazio ikasketak egin zituen Europako hainbat museo, galeria eta Arte Ederren Eskoletan eta 1979an bira artistikoa egin zuen Japoniara. 1981 inguruan Panamako pinturaren ordezkari izendatu zuten ofizialki. Hamarkada bat baino gehiagoz Panamako Arte Ederren Eskolako zuzendaria eta Panamako Kultura Institutu Nazionaleko Hezkuntza Artistikoko zuzendaria izan zen.
Bere horma-pintura estiloak estilo oldarkorra erakusten du, efektu bisual eta teknikoz kargatua, kolore ugari eta degradatu distiratsuak dituena.

## Kanpo estekak

* Biografia Panamako Liburutegi Nazionalean
* Adriano Herrerabarría . Editorial Panama Amerika.
* Oharra Skylight Panaman
* Datuak: Q4685582